Jegyzőkönyv

2017. július 12. napján 10,30 órakor Gősfa Faluház helyiségében megtartott rendkívüli nyilvános képviselő-testületi ülésről.

**Jelen vannak**: Farkas Tiborné polgármester

 Vincze Istvánné alpolgármester

 Horváth Edit képviselő

 Dr. Horváth Renáta igazgatási ügyintéző

**Igazoltan távol:** Szabó Gyuláné képviselő

 Hessel Ferencné képviselő

**Farkas Tiborné polgármester** köszöntötte a megjelenteket, ezt követően megállapította, hogy az ülés határozatképes, majd javaslatot tett a napirendekre.Tájékoztatta a képviselőket, hogy a képviselő–testületi ülés összehívására Gősfa Község Önkormányzati Képviselő–testületének az önkormányzat Szervezeti és Működési Szabályzatáról szóló 1/2015 (I.7.) önkormányzati rendelet 12. §. (1) (2) bekezdése alapján, meghívó kiküldése nélkül került sor. Farkas Tiborné polgármester a képviselő-testületi ülés összehívására okot adó sürgős, halasztást nem tűrő esetként Gáspárné Tóth Eszter faluházvezető, könyvtáros munkaviszonya megszüntetésének ügyét jelölte meg.

A képviselő-testület egyhangúan a polgármester javaslatára az alábbi napirendet fogadta el:

**Napirend:**

1. **Gáspárné Tóth Eszter faluházvezető, könyvtáros munkaviszonyának megszüntetése
Előadó: Farkas Tiborné polgármester**
2. **Egyebek**

**Napirend tárgyalása:**

1. **Gáspárné Tóth Eszter faluházvezető, könyvtáros munkaviszonyának megszüntetése
Előadó: Farkas Tiborné polgármester**

**Farkas Tiborné polgármester:** Tájékoztatta a képviselő-testületet, hogy Gáspárné Tóth Eszter 2017. július 11. napján kérelmezte a munkaviszonyának megszüntetését.

**Horváth Edit képviselő:** Mikor kíván távozni?

**Farkas Tiborné polgármester:** 2017. augusztus 19. napjával. A kérelmében azt is jelezte, hogy a könyvtári feladatokat és a gyerekek felkészítését másodállásban vállalná. Azonban a munkakör 8 órás jelenlétet követel meg, ez így nem megoldható véleménye szerint.

**Vincze Istvánné képviselő:** Meg kellene hirdetni az állást a tavalyihoz képest.

**Farkas Tiborné polgármester:** Kéri a következő ügyfélfogadási napra a tavaly kiírt álláspályázatot elhozni. Meg kell nézni, hogy abban a formában kiírható-e a pályázat.

**Vincze Istvánné képviselő:** Az általa korábban ellátott feladatokat kellene szerepeltetni a pályázatban: könyvtárosi feladatok; Faluház vezetése; gyerekekkel foglalkoztatás, felkészítés; közfoglalkoztatottak felügyelete; közintézmények, középületek, és közterek tisztítása, karbantartása.

**Dr. Horváth Renáta igazgatási ügyintéző:** Hol legyen meghirdetve?

**Farkas Tiborné polgármester:** A hirdetőre kellene kirakni, a Falu tévében is meg lehet hirdetni, esetleg a Közigálláson még. Egy-két személyt tud, akiket érdekelne az állás.

**Vincze Istvánné alpolgármester:** Hogy kéri megszüntetni a jogviszonyt?

**Dr. Horváth Renáta igazgatási ügyintéző:** A nyilatkozatból nem egyértelmű, hogy felmondással vagy közös megegyezéssel kéri a megszüntetést. Egyeztetni kellene ebben a kérdésben.

**Farkas Tiborné polgármester:** Ha Eszter bejön, ügyfélfogadáson megbeszéljük. Jelenleg szabadságon van, ki kell adni az időarányos szabadságot is. A munkakör átadásáról is feltétlenül gondoskodni kell majd.

Más nem hangzott el, az ülést vezető polgármester a napirend tárgyalását lezárta.

1. **Egyebek**

Ezt követően **az ülést levezető** **polgármester** előadta, hogy a képviselő-testület az elfogadott napirendet megtárgyalta, megkérdezte a képviselőket van-e egyéb közérdeket érintő kérdésük, bejelentésük.

Egyéb kérdés, bejelentés nem hangzott el, a polgármester megköszönte a megjelenést és az képviselő-testület nyilvános ülését 11,00 órakor bezárta.

**K.m.f.**

 **Farkas Tiborné Szita Gabriella
 polgármester jegyző**